Asiakirja Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu - Liite XII: Luettelo, jota tarkoitetaan liittymisasiakirjan 24 artiklassa: Puola - 5. Kilpailupolitiikka



Virallinen lehti nro L 236 , 23/09/2003 s. 0879 - 0880



5. KILPAILUPOLITIIKKA 1. Euroopan yhteisön perustamissopimus, VI osasto, 1 luku "Kilpailusäännöt". a) Sen estämättä, mitä EY:n perustamissopimuksen 87 ja 88 artiklassa määrätään, Puola saa soveltaa vuonna 1994 annetun erityistalousalueita koskevan lain nojalla ennen 1 päivää tammikuuta 2001 myönnettyjä yhtiöverovapautuksia seuraavin edellytyksin: i) pienten yritysten osalta, sellaisina kuin ne määritellään kyseisiä yrityksiä koskevan yhteisön määritelmän [2] mukaisesti ja komission käytäntöä noudattaen, 31 päivään joulukuuta 2011 saakka kyseinen päivä mukaan lukien; keskisuurten yritysten osalta, sellaisina kuin ne määritellään kyseisiä yrityksiä koskevan yhteisön määritelmän [3] mukaisesti ja komission käytäntöä noudattaen, 31 päivään joulukuuta 2010 saakka kyseinen päivä mukaan lukien; Jos on kyseessä sulautuminen, hankkiminen tai vastaava toimi, joka vaikuttaa edellä mainitun lainsäädännön nojalla myönnetyn verovapauden edunsaajaan, yhtiöverovapautus on lakkautettava. ii) muiden yritysten osalta edellyttäen, että edellä mainitun lainsäädännön nojalla myönnettyjen tukimäärien osalta noudatetaan seuraavia rajoituksia: aa) Valtion tuki alueellisille investoinneille: - tuki rajoitetaan enintään 75 prosenttiin tukikelpoisista investointikustannuksista, jos yritys on saanut erityistalousaluetta (jäljempänä "SEZ") koskevan lupansa ennen 1 päivää tammikuuta 2000. Jos yritys on saanut SEZ-lupansa vuoden 2000 aikana, tuen kokonaismäärä rajoitetaan enintään 50 prosenttiin tukikelpoisista investointikustannuksista; - jos yritys toimii moottoriajoneuvoalalla [4], tuen kokonaismäärä rajoitetaan enintään 30 prosenttiin tukikelpoisista investointikustannuksista; - ajanjakso, jonka perusteella edellä mainittuihin 75 prosentin ja 50 prosentin (moottoriajoneuvoalan osalta 30 prosentin) enimmäismääriin sisällytettävän tuen määrä lasketaan, alkaa 1 päivänä tammikuuta 2001; laskelmassa ei oteta huomioon tukea, jota on haettu ja joka on saatu kyseistä päivämäärää edeltävien aikaisempien voittojen perusteella; - jos yritys on liittymispäivänä jo ylittänyt sovellettavat enimmäismäärät, tukea ei tarvitse maksaa takaisin; - tuen kokonaismäärän laskemiseksi on otettava huomioon kaikki edunsaajalle myönnetyt tukikelpoisiin kustannuksiin liittyvät tuet, mukaan lukien muiden järjestelmien nojalla myönnetyt tuet ja riippumatta siitä, onko tuki myönnetty paikallisista, alueellisista, kansallisista vai yhteisön lähteistä; - tukikelpoiset kustannukset on määriteltävä alueellisia valtion tukia koskevien suuntaviivojen [5] perusteella; - huomioon voidaan ottaa tukikelpoiset kustannukset, jotka ovat aiheutuneet SEZ-luvan tai yhtiön 31 päivään joulukuuta 2002 mennessä virallisesti hyväksymän ohjelman puitteissa. Kyseiset kustannukset voidaan ottaa huomioon vain, jos ne ovat tosiasiallisesti aiheutuneet erityistalousalueista vuonna 1994 annetun lain mukaisen järjestelmän voimaantulon ja 31 päivän joulukuuta 2006 välisenä aikana; bb) Valtion tuki koulutukselle, tutkimukselle ja kehittämiselle sekä ympäristöinvestoinneille: - tuki rajoitetaan asianomaisiin tuki-intensiteetin enimmäismääriin, joita sovelletaan kyseisiin tukitavoitteisiin EY:n perustamissopimuksen 87 ja 88 artiklan nojalla tai siten kuin tässä asiakirjassa muutoin määrätään; - ajanjakso, jonka perusteella sovellettaviin enimmäismääriin sisällytettävän tuen määrä lasketaan, alkaa 1 päivänä tammikuuta 2001; laskelmassa ei oteta huomioon tukea, jota on haettu ja joka on saatu kyseistä päivämäärää edeltävien aikaisempien voittojen perusteella; - tuen kokonaismäärän laskemiseksi on otettava huomioon kaikki edunsaajalle myönnetyt tukikelpoisiin kustannuksiin liittyvät tuet, mukaan lukien muiden järjestelmien nojalla myönnetyt tuet ja riippumatta siitä, onko tuki myönnetty paikallisista, alueellisista, kansallisista vai yhteisön lähteistä; - tukikelpoiset kustannukset on määriteltävä kyseisiin tukitavoitteisiin sovellettavien yhteisön sääntöjen pohjalta; - jos yritys on liittymispäivänä jo ylittänyt sovellettavat enimmäismäärät, tukea ei tarvitse maksaa takaisin; - huomioon voidaan ottaa tukikelpoiset kustannukset, jotka ovat aiheutuneet SEZ-luvan tai yhtiön 31 päivään joulukuuta 2002 mennessä virallisesti hyväksymän ohjelman puitteissa. Kyseiset kustannukset voidaan ottaa huomioon vain, jos ne ovat tosiasiallisesti aiheutuneet erityistalousalueista vuonna 1994 annetun lain mukaisen järjestelmän voimaantulon ja 31 päivän joulukuuta 2006 välisenä aikana; b) Edellä a kohdassa vahvistetut siirtymäjärjestelyt tulevat voimaan ainoastaan jos Puola on tarkistanut erityistalousalueista annettua lakia sisällyttämällä siihen edellä mainitut, sekä pienille että keskisuurille ja suurille yrityksille vuoden 1994 erityistalousaluelain nojalla 31 päivään joulukuuta 2000 myönnettyjä tukia koskevat tarkistukset, sekä saattanut kaikki olemassa olevat yksittäiset tuet edellä mainittujen järjestelyjen mukaisiksi liittymiseen mennessä. Kaikkea tukea, jota on myönnetty erityistalousalueista vuonna 1994 annetun lain nojalla ja jota ei muuteta edellä a kohdassa mainittujen edellytysten mukaiseksi liittymispäivään mennessä, on pidettävä tämän asiakirjan liitteessä IV olevassa 3 luvussa "Kilpailupolitiikka" vahvistetun voimassa olevan tukijärjestelmän nojalla uutena tukena. c) Puola toimittaa komissiolle: - kahden kuukauden kuluttua liittymispäivästä tiedot edellä a kohdassa esitettyjen edellytysten täyttämisestä; - vuoden 2007 helmikuun loppuun mennessä tiedot edunsaajille edellä mainitun lainsäädännön nojalla tosiasiallisesti aiheutuneista tukikelpoisista investointikustannuksista sekä edunsaajien saaman tuen kokonaismääristä, ja - puolivuosittain annettavat, moottoriajoneuvoalan tuensaajille annettavaa tukea koskevat seurantakertomukset. 2. Euroopan yhteisön perustamissopimus, VI osasto, 1 luku "Kilpailusäännöt". Sen estämättä, mitä EY:n perustamissopimuksen 87 ja 88 artiklassa määrätään, Puola saa myöntää valtiontukea ympäristönsuojeluun seuraavin edellytyksin: a) ympäristöinvestointeihin, joiden tavoitteena on mukautuminen vaatimuksiin, jotka esitetään direktiivissä 76/464/ETY [6], direktiivissä 82/176/ETY [7], direktiivissä 83/513/ETY [8], direktiivissä 84/156/ETY [9] ja direktiivissä 86/280/ETY [10], 31 päivään joulukuuta 2007 saakka edellyttäen, että tuki-intensiteetti rajoitetaan sovellettavaan alueellisen tuen enimmäismäärään. Pienten ja keskisuurten yritysten osalta, sellaisina kuin ne määritellään yhteisön määritelmän [11] mukaisesti, intensiteettiä voidaan nostaa 15 prosenttiyksiköllä; b) ympäristöinvestointeihin, joiden tavoitteena on mukautuminen vaatimuksiin, jotka esitetään neuvoston direktiivissä 91/271/ETY [12] ja direktiivissä 1999/31/EY [13], tämän asiakirjan liitteessä XII olevan 13 luvun "Ympäristö" C jakson 2 kohdassa ja B jakson 3 kohdassa esitettyihin päivämääriin saakka edellyttäen, että tuki-intensiteetti rajoitetaan sovellettavaan alueellisen tuen enimmäismäärään. Pienten ja keskisuurten yritysten osalta, sellaisina kuin ne määritellään yhteisön määritelmän [14] mukaisesti, intensiteettiä voidaan nostaa 15 prosenttiyksiköllä; c) ympäristöinvestointeihin, joiden tavoitteena on mukautuminen vaatimuksiin, jotka esitetään neuvoston direktiivissä 96/61/EY [15], olemassa olevien laitosten osalta ja tämän asiakirjan liitteessä XII olevan 13 luvun "Ympäristö" D jakson 1 kohdassa esitettyihin päivämääriin saakka edellyttäen, että tuki-intensiteetti rajoitetaan 30 prosenttiin tukikelpoisista investointikustannuksista; d) ympäristöinvestointeihin, joiden tavoitteena on mukautuminen vaatimuksiin, jotka esitetään direktiivissä 96/61/EY, 31 päivään lokakuuta 2007 saakka sellaisten olemassa olevien laitosten osalta, joihin ei sovelleta tämän asiakirjan liitteessä XII olevan 13 luvun "Ympäristö" D jakson 1 kohdassa esitettyjä vaatimuksia, edellyttäen, että tuki-intensiteetti rajoitetaan 30 prosenttiin tukikelpoisista investointikustannuksista; e) ympäristöinvestointeihin, joiden tavoitteena on mukautuminen vaatimuksiin, jotka esitetään neuvoston direktiivissä 2001/80/EY [16], olemassa olevien laitosten osalta ja tämän asiakirjan liitteessä XII olevan 13 luvun "Ympäristö" D jakson 2 kohdassa esitettyihin päivämääriin saakka edellyttäen, että tuki-intensiteetti rajoitetaan 50 prosenttiin tukikelpoisista investointikustannuksista; f) ympäristöinvestointien tukikelpoiset kustannukset on määriteltävä valtiontukea ympäristönsuojelulle koskevien yhteisön suuntaviivojen [17] E.1.7 kohdan mukaisesti tai nykyiset suuntaviivat korvaavien myöhempien sääntöjen mukaisesti; g) edellä a-f kohdassa vahvistetut siirtymäjärjestelyt tulevat voimaan ainoastaan jos Puola myöntää tukea edellä vahvistettujen edellytysten mukaisesti. [2] Sellaisena kuin se on komission suosituksessa 96/280/EY, annettu 3 päivänä huhtikuuta 1996, pienten ja keskisuurten yritysten määritelmästä (EYVL L 107, 30.4.1996, s. 4). [3] Sellaisena kuin se on komission suosituksessa 96/280/EY, annettu 3 päivänä huhtikuuta 1996, pienten ja keskisuurten yritysten määritelmästä (EYVL L 107, 30.4.1996, s. 4). [4] Monialaiset puitteet alueellisesta tuesta suurille investointihankkeille liitteen C mukaisesti (EYVL C 70, 19.3.2002, s. 8). [5] EYVL C 74, 10.3.1998, s. 9. [6] Neuvoston direktiivi 76/464/ETY tiettyjen yhteisön vesiympäristöön päästettyjen vaarallisten aineiden aiheuttamasta pilaantumisesta (EYVL L 129, 18.5.1976, s. 23), sellaisena kuin se on muutettuna. [7] Neuvoston direktiivi 82/176/ETY kloorialkalielektrolyysiteollisuuden elohopeapäästöjen raja-arvoista ja laatutavoitteista (EYVL L 81, 27.3.1982, s. 29), sellaisena kuin se on muutettuna. [8] Neuvoston direktiivi 83/513/ETY kadmiumpäästöjen raja-arvoista ja laatutavoitteista (EYVL L 291, 24.10.1983, s. 1), sellaisena kuin se on muutettuna. [9] Neuvoston direktiivi 84/156/ETY muiden alojen kuin kloorialkalielektrolyysiteollisuuden elohopeapäästöjen raja-arvoista ja laatutavoitteista (EYVL L 99, 11.4.1984, s. 38), sellaisena kuin se on muutettuna. [10] Neuvoston direktiivi 86/280/ETY direktiivin 76/464/ETY liitteen luetteloon I sisältyvien tiettyjen vaarallisten aineiden päästöjen raja-arvoista ja laatutavoitteista (EYVL L 181, 4.7.1986, s. 16), sellaisena kuin se on muutettuna. [11] Komission suositus 96/280/EY, annettu 3 päivänä huhtikuuta 1996, pienten ja keskisuurten yritysten määritelmästä (EYVL L 107, 30.4.1996, s. 4). [12] Neuvoston direktiivi 91/271/ETY yhdyskuntajätevesien käsittelystä (EYVL L 135, 30.5.1991, s. 40), direktiivi sellaisena kuin se on muutettuna komission direktiivillä 98/15/EY (EYVL L 67, 7.3.1998, s. 29). [13] Neuvoston direktiivi 1999/31/EY kaatopaikoista (EYVL L 182, 16.7.1999, s. 1). [14] Komission suositus 96/280/EY, annettu 3 päivänä huhtikuuta 1996, pienten ja keskisuurten yritysten määritelmästä (EYVL L 107, 30.4.1996, s. 4). [15] Neuvoston direktiivi 96/61/EY ympäristön pilaantumisen ehkäisemisen ja vähentämisen yhtenäistämiseksi (EYVL L 257, 10.10.1996, s. 26). [16] Euroopan parlamentin ja neuvoston direktiivi 2001/80/EY tiettyjen suurista polttolaitoksista ilmaan joutuvien epäpuhtauspäästöjen rajoittamisesta (EYVL L 309, 27.11.2001, s. 3). [17] EYVL C 37, 3.2.2001, s. 3. --------------------------------------------------